Çут пулă

Çут пулă -  карп йышне кĕрекен пулă. Кĕлеткипе пĕчĕк – 9 сантиметртан иртмест, йывăрăшĕ 15 грамм таран пулать. Пур шывра та ĕрчет. Çу уйăхĕнче вăлча сапать.

Шыв çипе танлаштарсан ку пуллăн пуçĕ те, кĕлетки те сарлакарах, тата тути аялтан çӳлелле хăпарать. Çут пулăсем шыва пăрахнă кирек мĕнле япала çине те хăвăрт ишсе пыраççĕ, çăкăр пăрахса парсан ăна пур енчен те хупăрласа илеççĕ. Çынтан ытлашши хăрамаççĕ, анчах хăрушлăх пысăк пулсан чăл-пар саланса пĕтеççĕ.

Ку пулла вăлтапа тытма пулать. Ытларах чухне ăна уланкă тытас тесе вăлта йĕппине тиреççĕ, çут пулла çăрттан та, шăла та, партас та хыпать.

 Каçăсем 

Категори:Карп йышшисем